ଆକ୍କାଦେବୀ

ଆକ୍କାଦେବୀ (କନ୍ନଡ଼ ଭାଷା:ಆಕ್ಕದೀವಿ, Akkādēvi, Akkā-dēvi), (ଖ୍ରୀଷ୍ଟାବ୍ଦ ୧୦୧୦–୧୦୬୪)Woman, Her History and Her Struggle for Emancipation, By B. S. Chandrababu, L. Thilagavathi. p.158 କର୍ଣ୍ଣାଟକ ଚାଲୁକ୍ୟ ରାଜବଂଶର ରାଜକୁମାରୀ ଏବଂ କିଶୁକାଡୁ ନାମକ ଅଞ୍ଚଳର ରାଜ୍ୟପାଳ ଥିଲେ, ଯାହା ବର୍ତ୍ତମାନ ବାଗଲକୋଟ ଜିଲ୍ଲାର ବିଦର ଏବଂ ବୀଜାପୁରରେ ଅବସ୍ଥିତ । ସେ ପଶ୍ଚିମ ଚାଲୁକ୍ୟର ରାଜା ଜୟସିଂହା ଦ୍ୱିତୀୟଙ୍କ ଭଉଣୀ ଏବଂ ସୋମେଶ୍ୱରା ପ୍ରଥମଙ୍କ ପିଉସୀ ଥିଲେ ।

ଆକ୍କାଦେବୀ ଜଣେ ଦକ୍ଷ ପ୍ରଶାସକ ଏବଂ ଜଣେ ଦକ୍ଷ ସେନାପତି ଭାବରେ ପ୍ରସିଦ୍ଧ ଥିଲେ । ତାଙ୍କୁ ଗୁଣଦାବେଦାଙ୍ଗୀ ମଧ୍ୟ କୁହାଯାଉଥିଲା ଯାହାର ଅର୍ଥ ହେଉଛି "ଗୁଣର ସୌନ୍ଦର୍ଯ୍ୟତା" ।

ଚାଲୁକ୍ୟମାନଙ୍କ ଶାସନ ଦକ୍ଷିଣ ଭାରତ ଇତିହାସରେ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଏବଂ କର୍ଣ୍ଣାଟକ ଇତିହାସରେ ଏକ ସୁବର୍ଣ୍ଣ ଯୁଗ ଅଟେ । ଚାଲୁକ୍ୟମାନେ ୬୦୦ ବର୍ଷରୁ ଅଧିକ ସମୟ ଧରି ଭାରତର ଡେକ୍କାନ ମାଳଭୂମି ଉପରେ ଶାସନ କରିଥିଲେ । ଆକ୍କାଦେବୀ ପାଶ୍ଚାତ୍ୟ ଚାଲୁକ୍ୟ ସାମ୍ରାଜ୍ୟର ଏକ ଅଂଶ ଥିଲେ, ଯିଏ ଚୋଳ ଏବଂ ସେମାନଙ୍କର ଦୂର ସମ୍ପର୍କୀୟ ଭାଇ ଭେଙ୍ଗିର ପୂର୍ବ ଚାଲୁକ୍ୟ ସହିତ ନିରନ୍ତର ସଂଘର୍ଷରେ ଥିଲେ ।

ଆକ୍କାଦେବୀଙ୍କ ଶାସନ କାଳରେ ସେ ନିଜ ପ୍ରଦେଶକୁ ବିସ୍ତାର କରିଥିଲେ, ଅନୁଦାନ ମାଧ୍ୟମରେ ଶିକ୍ଷାକୁ ପ୍ରୋତ୍ସାହିତ କରିଥିଲେ ଏବଂ ଜୈନ ଧର୍ମ ଓ ହିନ୍ଦୁ ମନ୍ଦିରକୁ ଉଦାର ଭାବରେ ଦାନ ଦେଇଥିଲେ ।

ଆକ୍କାଦେବୀ ଜଣେ "ସାମାଜିକ ପ୍ରତିଷ୍ଠାତା ଏବଂ ସମ୍ମାନିତ ବ୍ୟକ୍ତିତ୍ୱ" ଥିଲେ । ୧୦୨୨ର ଶିଳାଲେଖରେ ତାଙ୍କୁ ଯୁଦ୍ଧରେ ଭୈରବୀଙ୍କ ସମାନ ସାହସୀ ବୋଲି ବର୍ଣ୍ଣନା କରାଯାଇଛି । ସେ ସ୍ଥାନୀୟ ବିଦ୍ରୋହକୁ ଦୂର କରିବା ପାଇଁ Gōkāge କିମ୍ବା Gōkāk ଦୁର୍ଗକୁ ଅବରୋଧ କରିଥିଲେ ଏବଂ ବ୍ରାହ୍ମଣମାନଙ୍କୁ ଅନୁଦାନ ଦେଇ ଶିକ୍ଷାକୁ ପ୍ରୋତ୍ସାହିତ କରିଥିଲେ ।

ଆଧାର

ଶ୍ରେଣୀ:୧୦୧୦ ଜନ୍ମ
ଶ୍ରେଣୀ:୧୦୬୪ ମୃତ୍ୟୁ
ଶ୍ରେଣୀ:ଚାଲୁକ୍ୟ ରାଜବଂଶ
ଶ୍ରେଣୀ:ଭାରତୀୟ ରାଜକୁମାରୀ
ଶ୍ରେଣୀ:ଯୁଦ୍ଧରେ ଭାରତୀୟ ମହିଳା
ଶ୍ରେଣୀ:କର୍ଣ୍ଣାଟକର ଇତିହାସ